Kompatibilita užívania Femibion 2 a Citrátu vápnika 300 mg počas tehotenstva na podporu zdravia zubov a ďasien.
Dobrý deň, rada by som sa poradila môžem užívať femibion 2 a Citrát Vápnika 300mg od webber naturals, ak som v 15 týžni ? bola som na preventívnej prehliadke u zubárky a vravela že sa mi vytvoril kaz nemala som predtým. Aj mi krvácajú ďasna vravela že by zvýšila príjem vápnika.
Dobrý deň,
ďakujeme za Vašu otázku.
Súčasné užívanie výživového doplnku Femibion 2 a prípravku s obsahom vápnika pri jeho nedostatku je v tehotenstve vhodné. Odporúčaná denná dávka vápnika pre tehotné ženy je 1400 mg. Prijímať ho možete formou potravy. Jeho hlavnými zdrojmi sú mlieko a mliečne výrobky, minerálne vody, ryby, orechy, zelená listová zelenina, tofu, chia semienka, mandle a iné.
Prípravok WEBBER NATURALS Calcium Citrát sa nenachádza v databáze farmaceutických produktov registrovaných v Slovenskej republike a preto sa nemôžem adekvátne vyjadriť k jeho účinkom ani bezpečnosti. Bezpečným produktom na doplnenie vápnika sa venovala kolegyňa v minulosti. Jej odporúčania s konkrétnymi výživovými doplnkami Vám prikladám v tomto
odkaze.
Prajem pekný zvyšok dňa.
S pozdravom,
PharmDr. Anna Pacalajová